CELEX: 62008TN0005
Language: el
Date: 2008-01-04 00:00:00
Title: Υπόθεση T-5/08: Προσφυγή της 4ης Ιανουαρίου 2008 — Nestlé κατά ΓΕΕΑ — Master Beverage Industries (Golden Eagle)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/55
            
         Προσφυγή της 4ης Ιανουαρίου 2008 — Nestlé κατά ΓΕΕΑ — Master Beverage Industries (Golden Eagle)
   (Υπόθεση T-5/08)
   (2008/C 64/88)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Société des Produits Nestlé SA (Vevey, Ελβετία) (εκπρόσωπος: A. von Mühlendahl, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Master Beverage Industries Pte Ltd (Σιγκαπούρη, Σιγκαπούρη)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ, της 1ης Οκτωβρίου 2007, στην υπόθεση R 563/2006-2 (αίτηση υπ' αριθ. 3 157 005),
            
         
               —
            
            
               να αποφανθεί την απόρριψη της προσβαλλόμενης αιτήσεως καταχώρισης κοινοτικού σήματος υπ' αριθ. 3 157 005, το οποίο συνίσταται σε μια κόκκινη κούπα με τη λεκτική ένδειξη «Golden Eagle» και την απεικόνιση ενός αετού,
            
         
               —
            
            
               να καταδικάσει το καθού στα δικαστικά έξοδα της διαδικασίας, καθώς και στα έξοδα που υπέστη η προσφεύγουσα ενώπιον του τμήματος προσφυγών,
            
         
               —
            
            
               να καταδικάσει την Master Beverage, αντίδικο ενώπιον του τμήματος προσφυγών, στα δικαστικά έξοδα της διαδικασίας, καθώς και στα έξοδα που υπέστη η προσφεύγουσα ενώπιον του τμήματος προσφυγών, σε περίπτωση παρεμβάσεώς της στην παρούσα υπόθεση.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Master Beverage Industries Pte Ltd.
   
      Σήμα προς καταχώριση: Το εικονιστικό σήμα «Golden Eagle» για προϊόντα της κλάσεως 30 — αίτηση υπ' αριθ. 3 157 005.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Τα εθνικά, κοινοτικά και διεθνή εικονιστικά και λεκτικά σήματα«Red Cup», «Gold Blend» και απεικονίσεις, μεταξύ άλλων, ενός φλυτζανιού καφέ.
   
      Απόφαση του τμήματος ανακοπών: Απόρριψη της ανακοπής στο σύνολό της.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση των άρθρων 8, παράγραφος 1, στοιχείο β', και 8, παράγραφος 5, του κανονισμού 40/94, καθόσον υπάρχει μεγάλος βαθμός οπτικής ομοιότητας μεταξύ των συγκρουόμενων σημάτων λόγω της πανομοιότυπης διάταξης εννέα εγγενώς διακριτικών στοιχείων, τα οποία υφίστανται τόσο στο σήμα το οποίο αφορά η αίτηση όσο και στα περισσότερα από τα προγενέστερα σήματα.